**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2020-2021 уку елы) 10 нчы сыйныф**

**Үткәрү вакыты- 120 минут**

**Максималь балл – 50 балл**

1. **Тәкъдим ителгән сорауларга 2-3 җөмлә белән генә җавап языгыз (25 балл).**

1. Кол Галинең “Кыйссаи Йосыф” әсәре нинди жанрга һәм кайсы әдәби төргә карый? (4 балл)

2. “Кыйссаи Йосыф” әсәрендә төп каршылыкны билгеләп языгыз (2 балл)

3. “Кыйссаи Йосыф” әсәрендә төп проблемаларны билгеләп языгыз (3 балл)

4. “Кыйссаи Йосыф” әсәре аркылы автор нәрсә әйтергә тели? (5 балл)

5. Төш, кое образлары образның кайсы төренә карый? (5 балл)

6\*. Төш образына язучы нинди мәгънәләр сала? Ничек дип уйлыйсың? Аңлатып яз. (6 балл)

1. **Шигъри әсәр белән эш (25 балл).**

Аерылганда миңа йөрәк дустым

Бүләк итте ефәк яулыгын;

Мин ярама яптым ул яулыкны

Басар өчен агышын канымның.

Кан табыннан куе кызыл төстә

Яулык минем йөрәк турында,

Сөйли миңа аның җылы назы

һәм ялкынлы сөюе турында.

Мин чикмәдем, дускай, бер карыш та,

Батырларча алга атладым.

Яулык шаһит: сине һәм илемне

Йөрәк каным белән сакладым. (*М.Җәлил “Яулык”*).

1. Әлеге шигырьнең нинди үлчәм белән язылганлыгын, ритмның нинди үлчәмгә корылуын билгеләгез (3 балл).

2. Шигырьдә кулланылган тел-сурәтләү чараларын табып, мисалларын күрсәтеп языгыз (6 балл).

3. Шигырь кем исеменнән сөйләнелә? (5 балл)

4. Шигырьдә нинди хис сурәтләнә? (3 балл)

5\*. *Яулык* образына шагыйрь нинди мәгънәләр салган? Халык авыз иҗатыннан кулланылып килгән образны нинди яңа мәгънә белән баеткан?Ничек дип уйлыйсың? Аңлатып яз. (8 балл)